भातखेड़ा-अंधारवाडी रोड जर्जर, चलना मुश्किल
माल ढोने के लिए लोग चुका रहे दोगुना दाम
भास्कर संवाददाता | नेपानगर
सड़क ऐसी कि चलना भी मुश्किल है। ऐसी अगर उपज ले जानी हो तो दो गुना दाम चुकाना पड़ रहा है। यह हालात है भातखेड़ा-अंधारवाडी रोड का। अब तक रोड बना नहीं है। इससे 2 गांव के ढ़ाई हजार से अधिक लोगों को मुसीबत झेलना पड़ रही है। नपा के अधिकारियों से कई बार समस्या बताने के बाद भी रोड निर्माण के लिए कुछ नहीं कर रहे है।
ग्राम के जयेश पाटील, संजय पाठनकर, मुरलीधर सोनवणे ने बताया तीन किमी की सड़क से हर दिन सैकडों लोगों की आवाजाही रहती है। इस क्षेत्र में अधिकांश ग्रामीण खेती करते हैं। रोड किनारे 50 से अधिक खेत है। इस कारण फसलों की उपज इसी रोड से मंडी तक पहुंचाते है। लेकिन सड़क खराब होने से उन्हें अधिक दाम देना पड रहा है। बारिश के दिनों में तो परेशानी और बढ़ जाती है। बड़े गड्ढे होने से दिक्कतें और भी बढ़ जाती है। पैदल चलना तक मुश्किल हो जाता है। विद्यार्थियों का स्कूल तक पहुंचना मुश्किल होता है। खस्ताहाल सड़क की स्थिति को लेकर नपा सीएमओ राजेश मिश्रा ने बताया उक्त मार्ग पर सीसी रोड का निर्माण किया जा रहा है। इसको लेकर परिषद में प्रस्ताव पारित हो चुका है। जल्द ही काम शुरु किया जाएगा।
रोड कच्चा होने से आवाजाही में परेशानी हो रही है।
bho_Deva hin_Deva mai_Deva hin_Deva hin_Deva hin_Deva